Ψητό ψάρι με σκόρδο και κόλιανδρο
Σε αυτήν τη συνταγή χρησιμοποιούνται φύλλα μπανάνας για να προστατεύσουν το ψάρι από τη φωτιά, αλλά και για να προσθέσουν μια έξτρα λεπτή γεύση.
4 ψάρια της αρεσκείας µας (περίπου 300 γρ. το καθένα), καθαρισµένα, 8-10 σκελίδες σκόρδου, χοντροκοµµένες, 6 κουτ. σούπας φρέσκος κόλιανδρος, χοντροκοµµένος (οι Ταϊλανδοί χρησιµοποιούν ρίζα κόλιανδρου, που όµως δεν υπάρχει στην Ελλάδα – αν δεν µας αρέσει ο κόλιανδρος, αντικαθιστούµε µε µαϊντανό, µε άλλο γευστικό αποτέλεσµα), 1 κουτ. γλυκού τριµµένο λευκό πιπέρι, 1 κουτ. γλυκού αλάτι, 1 κουτ. σούπας ελαιόλαδο, 8 φύλλα µπανάνας (σε καταστήµατα µε ασιατικά προϊόντα, ή αντικαθιστούµε µε φύλλα καλαµποκιού, µαρουλιού ή λάχανου), σάλτσα τσίλι της αρεσκείας µας, για το σερβίρισµα
Για να φτιάξουμε το ψητό ψάρι αρχικά στεγνώνουµε καλά τα ψάρια. Χαράζουµε κάθε ψάρι τρεις ή τέσσερις φορές και από τις δύο πλευρές µε ένα κοφτερό µαχαίρι.Χρησιµοποιώντας γουδί και γουδοχέρι ή έναν πολυκόφτη, κοπανίζουµε ή αναµειγνύουµε το σκόρδο, τον κόλιανδρο, το τριµµένο πιπέρι, το αλάτι και το λάδι µέχρι να γίνουν πολτός. Τρίβουµε τον πολτό µέσα στις κοιλότητες και σε όλη την επιφάνεια των ψαριών. Σκεπάζουµε και τα αφήνουµε να µαριναριστούν στο ψυγείο για τουλάχιστον 30 λεπτά.Για να µαλακώσουµε τα φύλλα µπανάνας, έτσι ώστε να µη σπάσουν, τα βάζουµε σε καυτό φούρνο για περίπου 10 µε 20 δευτερόλεπτα ή τα ζεµατίζουµε ελαφρά. Απλώνουµε δύο κοµµάτια, έτσι ώστε οι ίνες τους να εκτείνονται παράλληλα, και τυλίγουµε το κάθε ψάρι σαν δέµα. Ενώνουµε και στερεώνουµε τις άκρες των φύλλων µε οδοντογλυφίδες.Προθερµαίνουµε το γκριλ (επάνω αντίσταση) ή την ψησταριά σε µέτρια θερµοκρασία. Ψήνουµε τα ψάρια για περίπου 15 λεπτά από την κάθε πλευρά ή µέχρι να ροδίσουν ελαφρά και να γίνουν. Μεταφέρουµε προσεκτικά τα ψάρια σε πιατέλα, ανοίγουµε τα φύλλα µπανάνας και σερβίρουµε.
Μπανάνα,Σκόρδο,Ψάρι